Document ID: /roh_data/filtered/fineweb-2-filterrobots_roh.jsonl.gz/15895

Pietro Tagliabue che posseda la scola da skis privata Scuola da sci speciale aveva renfatschà a la vischnanca da Schlarigna tranter auter da privilegiar la scola da skis San Murezzan-Schlarigna. Quai cun reparter ad ella in lieu da rimnada memia gronda. En pli ha el renfatschà che mo la scola da skis indigena possia far cursas da skis sin il prà da skis Provulèr.
Dretgira refusa tut las renfatschas
La Dretgira administrativa dal Grischun refusa en sia sentenzia da 139 paginas tut las renfatschas. Che la scola da skis indigena survegnia dapli plaz, haja da far cun sia grondezza e las cursas da skis hajan lieu surtut sin territori privat. Ina snegaziun da dretg na possian ins cun quai betg renfatschar a Schlarigna, scriva la dretgira.
Pietro Tagliabue sto purtar ils custs da la procedura e pajar ina indemnisaziun a la vischnanca da Schlarigna. El ha la pussaivladad da trair enavant la sentenzia.
RR novitads 17.00